Altmeister
Store norske leksikon,Ordforklaringer,Ord og uttrykk på andre språk,Tyske ord og uttrykk
Altmeister betegner den eldste og mest anerkjente innefor et fagfelt, især håndverksfag, vitenskap og kunst. 'Nestor' er den mest nærliggende norske oversettelsen.
Altmeister er et substantiv som er satt sammen av adjektivet alt som betyr 'gammel' og Meister som betyr 'mester'. Altmeisterin er hunkjønnsformen (kvinnelig mester).Meister er en håndverker som har tatt mesterbrevet. Ellers brukes Meister ('mester') om noen som behersker et kunnskapsområde godt. Særlig innenfor kunst og musikk betegnes gamle klassikere som die alten Meister.Ordet Meister kan også brukes ironisk, både på tysk og norsk:  Er ist ein Meister im Erfinden von Ausreden. Han er en mester i å finne på unnskyldninger. Lederen av et laug eller en forening av lokale selvstendige håndverkere ble før kalt Altmeister. Denne bruken er nå foreldet.Betegnelsen brukes ofte innenfor sport for å beskrive en idrettsutøver eller en idrettsklubb som tidligere har vunnet titler og mesterskap. Les mer i Store norske leksikon nestor mester laug